burgasdotpro/wikipedia huggingface dataset:
Vršky - Díly

Vršky - Díly je prírodná pamiatka ev. č. 2037 na východnom okraji mesta Vsetín v okrese Vsetín. Oblasť spravuje Agentúra ochrany prírody a krajiny ČR.
Ochrana.
Predmetom ochrany je terasovito členený svah s výskytom zvlášť chránených druhov flóry, najmä vstavačovitých a hrachoru širokolistého a vzácnych druhov vtákov a hmyzu.
Myrón zo Sikyónu

Myrón ("Myrón") bol tyran v starovekom gréckom meste Sikyón v 7. stor. pred Kr.
Myrón zo Sikyónu zvíťazil v tethrippe (jazdeckých pretekov dvojkolesových vozov so štvorzáprahom) na 33. olympijských hrách v roku 648 pred Kr. Tethripon zaviedli na 25. olympijských hrách v roku 680 pred Kr. Prvým víťazom tejto disciplíny bol Pagóndas z Téb.
Staroveký autor Pausanias uvádza, že Myrón dal po svojom olympijskom víťazstve vybudovať v Olympii "pokladnicu", zvanú Sikyónska, ktorá sa nachádzala v "Altide" na vápencovej terase pri severnej strane Hérinho chrámu, za Kronovým pahorkom (Kronion). Na tejto terase boli pokladnice, podobné pokladniciam v Delfách, ktoré tam Gréci postavili na počesť boha Apolóna. Pokladnice boli menšie stavby v podobe chrámu (in antis) a slúžili k ochrane a vystavovaniu obetných darov jednotlivých miest Grécka.
Sikyónska pokladnica mala podľa opisu Pausania dve miestnosti, jednu postavenú v dórskom a druhú v iónskom slohu. Steny miestností boli obložené medenými plátmi. Váha tohto kovu, pochádzajúceho z ďalekej Ibérie, (meď sa ťažila v okolí rieky "Baetis") mala podľa uvedeného nápisu na stene až päťsto talentov (.). Okrem mnohých vzácnych obetných darov (meča so zlatou rukoväťou, rohu zo slonoviny a iných) boli v tejto pokladnici uložené aj tri disky, ktoré sa používali pri pretekoch v päťboji.
U Vaňků

U Vaňků je prírodná pamiatka ev. č. 2036 západne od obce Bystřička v okrese Vsetín. Oblasť spravuje Agentúra ochrany prírody a krajiny ČR.
Ochrana.
Predmetom ochrany je listnatý les s prirodzenou skladbou drevín a priľahlé lúky s bohatou populáciou scily karpatskej.
Myrón

Myrón ("Myrón") môže byť:
Myron

Myron môže byť:
Ján Čižmár

Ján Čižmár (* 7. máj 1946, Banská Bystrica – † 5. máj 2018, tamže) bol slovenský spisovateľ, textár, scenárista, publicista a vydavateľ.
Životopis.
Ján Čižmár mal technické vzdelanie. Literárne tvoriť začal už na strednej škole. Od roku 1971 pracoval v Banskej Bystrici najskôr ako technik, neskôr ako vedúci programového oddelenia v PKO. Spolupracoval s redakciami časopisov Populár a Lišiak. V roku 1989 bol spoluzakladateľom vydavateľstva Trian a v roku 2000 založil vydavateľstvo JC Partner. Angažoval sa aj v oblasti rozvoja športu pre všetkých, za čo v roku 2002 získal pamätný diplom prezidenta MOV Juana Antonia Samarancha.
Tvorba.
Už v mladom veku ako textár spolupracoval so skladateľom Igorom Bázlikom. Prvé ich spoločné dielo v roku 1967, pieseň "Cesta späť" s interpretom M. Ličkom, získalo prvú cenu v televíznej súťaži Vyberte si pesničku. Od roku 1968 už písal poéziu, kratšie literárne útvary a scenáre. V roku 1969 ho denník Smena vyhlásil za autorskú dvojicu roka spolu s I. Bázlikom a začal písať libretá pre muzikály a hudobné pásma. Odvtedy napísal okolo 300 textov k piesňam pre rozhlas, televíziu alebo gramofónové spoločnosti. Výber z nich vyšiel v roku 2010 pod názvom "Skús život dúškami piť". Bol členom Spolku slovenských spisovateľov.
Dielo.
Literatúra
Libretá
Najznámejšie piesňové texty
Iné
Park Tower

Park Tower je 11. najvyšší mrakodrap v Chicagu. Nachádza na 800 North Michigan Avenue. Bol navrhnutý architektonickou firmou Lucien Lagrange Architects. Má výšku a celkovo má 70 poschodí, ale iba 67 z nich je využívaných. Stavba sa skladá z 3152 prefabrikovaných betónových dielcov. Vzhľadom na vetry vanúce od Michiganského jazera sú severné a južné steny silnejšie. Je to jedna z najvyšších budov sveta, ktorá nemá oceľový skelet. Výstavba sa začala v roku 1998 a skončila v roku 2000. Je to prvá americká budova, do ktorej bol už pri výstavbe zabudovaný systém AMD, teda 400 tonový tlmič vibrácií spôsobených vetrom. Budovu obsluhuje 11 výťahov a celková podlahová plocha je . Nachádzajú sa tu prevažne byty, ale nájdeme tu aj hotel a v spodných poschodiach aj maloobchodné priestory.
Trubiska (prírodná pamiatka)

Trubiska je prírodná pamiatka ev. č. 5827 východne od obce Pozděchov v okrese Vsetín. Oblasť spravuje Agentúra ochrany prírody a krajiny ČR.
Ochrana.
Predmetom ochrany je pimprlík mokraďový "(Vertigo angustior)" a jeho biotop.
Lokalita je súčasťou EVL "Pozděchov".
Stříbrník (prírodná pamiatka, okres Vsetín)

Stříbrník je prírodná pamiatka ev. č. 1522 južne od obce Hovězí v okrese Vsetín. Oblasť spravuje AOPK ČR Správa CHKO Beskydy.
Ochrana.
Predmetom ochrany je zvyšok kvetnatých bučín s prameniskami a lúčkami, s bohatým zastúpením čeľade vstavačovitých a ďalších chránených a ohrozených druhov rastlín.
Územie pamiatky sa v celom rozsahu prekrýva s EVL "Beskydy" a s vtáčím územím "Horní Vsacko".
Bruno Kreisky

Bruno Kreisky (* 22. január 1911, Viedeň, Rakúsko – † 29. júl 1990, tamže) bol rakúsky právnik a politik. Bol ministrom zahraničných vecí (1959 – 1966), predsedom Sociálnodemokratickej strany (SPÖ) (1967 – 1983) a kancelárom Rakúska (1970 – 1983).
Životopis.
Narodil sa vo Viedni do židovskej rodiny pôvodom z juhomoravských Dolných Kounic. V pätnástich rokoch vstúpil do mládežníckej organizácie SPÖ. Vyštudoval právo na Viedenskej univerzite a druhú svetovú vojnu prežil vo švédskom exile.
Politické pôsobenie.
Po vojne sa vrátil do Rakúska a obnovil svoju politickú kariéru. V roku 1970 sa stal prvým kancelárom židovského pôvodu v histórii Rakúska. Ako minister zahraničia i ako kancelár sa snažil hrať úlohu sprostredkovateľa medzi Izraelom a arabskými vodcami ako bol Jásir Arafát, Anwar as-Sádát, alebo Muammar Kaddáfí. Ako veľký odporca sionizmu a hlasný kritik Izraela však narazil na nedôveru tohto štátu a príliš vo svojom snažení neuspel. Jeho dôveryhodnosť v očiach Izraelčanov tiež veľmi poškodil škandál, ktorý sa rozpútal okolo niektorých členov jeho vlády, ktorí sa za druhej svetovej vojny zaplietli s nacizmom. Ten nakoniec vyústil v ostrý stret medzi Brunom Kreiskym a „lovcom nacistov“ Simonom Wiesenthalom.
Henry Kissinger spomína: „…jeho komentáre k politickým trendom a osobnostiam vždy človeku rozšírili obzory. Mal veľký zmysel pre humor a geopolitike rozumel omnoho viac ako mnohí predstavitelia mocnejších krajín. Jednou z nesúmerností, ktoré sa prejavujú v dejinách, je nepomer medzi schopnosťami niektorých politikov a mocou ich krajín.“
Jean Simmonsová

Jean Simmonsová (* 31. január 1929, Londýn, Spojené kráľovstvo – † 22. január 2010, Santa Monica, Kalifornia, USA) bola britská herečka, držiteľka Zlatého glóbusu z roku 1955.
Životopis.
S herectvom začínala už v 14 rokoch, najprv hrala v britských filmoch. Z nich zrejme najznámejšia bola filmová adaptácia Shakespearovej drámy "Hamlet" z roku 1948, v ktorej hrala úlohu Ofélie. Získala za ňu svoju prvú nomináciu na Oscara.
V roku 1952 presídlila do Hollywoodu. V roku 1955 si zahrala a zaspievala spoločne s Frankom Sinatrom vo filme "Guys and Dolls", za ktorý získala Zlatý glóbus. V roku 1958 si zahrala učiteľku v legendárnom westerne "Veľká zem" po boku Gregoryho Pecka. V roku 1960 nasledovala snímka "Spartakus", kde hrala s Kirkom Dougalesom, a film "Elmer Gant", kde si zahrala s Burtom Lancasterom. Za snímku "The Happy Ending" (1969) získala druhú oscarovu nomináciu.
Od začiatku 70.rokov 20. storočia sa venovala viac televíznej a divadelnej práci.
Antonín Kratochvíl (fotograf)

Antonín Kratochvíl (* 12. apríl 1947, Lovosice, Česko) je český reportážny a portrétny fotograf. Patrí medzi zakladajúcich členov fotografickej agentúry "Sedm".
Život.
Narodil sa v Lovosiciach, kde mal jeho otec Jaroslav Kratochvíl vlastný fotoateliér, o ktorý ale po februárovom komunistickom prevrate v roku 1948 prišiel. Rodina bola nielen zbavená majetku, ale aj násilne presídlená do pracovného tábora vo Vinoři, kde jeho otec pracoval ako robotník v továrni a matka v poľnohospodárstve. V roku 1953 bola rodina prepustená z tábora a presťahovali sa do pražskej štvrti Karlín. Antonín Kratochvíl z politických dôvodov nemohol študovať, vyučil sa za stavebného zámočníka v štátnom podniku "Pozemní stavby".
V roku 1967 sa oženil, ale ešte pred narodením syna utiekol cez Juhosláviu do Rakúska (syna prvýkrát uvidel až po osemnástich rokoch). V Československu bol po úteku odsúdený v neprítomnosti na sedem rokov väzenia za nedovolené opustenie republiky. Spočiatku žil v utečeneckom tábore v Traiskirchene, neskôr sa do stal do Švédska, kde bol uväznený, chvíľu pôsobil vo francúzskej légii a nakoniec sa usadil v Holandsku. Na odporúčanie fotografa Vojtu Dukáta vyštudoval na umeleckej Akademii Gerrita Rietveltda v Utrechte. Tu sa druhýkrát oženil a v roku 1972 odišiel do USA. Začal pracovať pre prestížne americké noviny a časopisy ako sú Playboy, Penthouse, Vogue, Rolling Stone, Los Angeles Times Magazine nebo Newsweek.
Po získaní uznania fotografoval aj početné celebrity z umeleckého prostredia. V druhej polovici 70-tych rokov sa opakovane vydával do krajín Východnej Európy, kde dokumentoval život za železnou oponou. Fotografie z týchto pobytov vyšli knižne v roku 1997 pod názvom "Broken Dream: Twenty Years of War in Eastern Europe".
Ako reportážny fotograf dokumentoval vojnové konflikty v Zaire, Rwande, Bosne a Hercegovine, Afganistane. Fotografoval tiež obete epidémie AIDS v Zimbabwe, pašerákov drog v Guatemale, na Haiti a v Barme alebo nočný život zlatej mládeže v Moskve. 
V posledných rokoch sa venuje dokumentovaniu takých tém ako je meniace sa prírodné prostredie a miznúce domorodé kultúry. Jeho kniha s názvom "Vanishing" z roku 2005 zachytáva ničenie prírody a v USA získala ocenenie ako najlepšia dokumentárna kniha.
Za dokumentárnu tvorbu bol viackrát ocenený, získal napríklad tri ceny "World Press Photo" (v roku 1997 získal prvú cenu WPP v kategórii "Portrét", v roku 2002 v kategórii "Hlavné zprávy" za fotografiu obchodníkov s drogami v Barme, a napokon v kategórii "Príroda a životné prostredie" za fotografiu ženy z Konga, ktorá predáva mäso z ulovených divých zvierat.
V marci roku 2015 získal prestížne ocenenie "Osobnost české fotografie" za rok 2014.
Fotografie Antonína Kratochvíla sa nachádzajú aj v zbierke Francúzskej národnej knižnice v Paríži alebo v Múzeu moderného umenia v San Franciscu.
Zaujímavosť.
Antonín Kratochvíl si v roku 2009 zahral vedľajšiu úlohu sochára vo filme režiséra Jana Hřebejka "Kawasakiho ruže".
Antonín Kratochvíl

Antonín Kratochvíl alebo Antonín Kratochvil môže byť:
Fredrik Bajer

Fredrik Bajer (* 21. apríl 1837, Vesteregede, Dánsko – † 22. január 1922, Kodaň) bol dánsky spisovateľ, učiteľ, politik a pacifista, ktorý spolu s Klasom Arnoldsonoem v roku 1908 dostal Nobelovu cenu za mier.
Narodil sa v rodine duchovného, slúžil ako dôstojník dánskej armády, v roku 1864 bojoval vo vojne proti Prusku a Rakúsku a bol za to povýšený do hodnosti nadporučíka. V roku 1865 ho prepustili, presťahoval sa do Kodane, kde pracoval ako učiteľ, prekladateľ a spisovateľ.
V roku 1872 bol zvolený do dánskeho parlamentu, kde pôsobil nasledujúcich 23 rokov. Ako poslanec sa venoval využitie medzinárodných arbitráži na riešenie konfliktov medzi národmi.
Podporoval veľa dánskych i európskych mierových organizácií, zaslúžil sa o dojednanie mieru medzi Nórskom a Švédskom.
International Peace Bureau

International Peace Bureau ("Stály medzinárodný výbor mieru") je najstaršia medzinárodná mierová organizácia. Bola založená v roku 1891 a v roku 1910 získala Nobelovu cenu mieru.
Bola založená pod názvom "Bureau international permanent de la Paix". Súčasný názov má od roku 1912, v rokoch 1946 – 1961 bola známa ako "Comité de Liaison international des organisations de Paix" (CLIOP – Medzinárodná komisia organizácie pre mier).
Alfred Hermann Fried

Alfred Hermann Fried (* 11. november 1864, Viedeň, Rakúsko – † 4. máj 1921, Viedeň) bol rakúsky pacifista, publicista, žurnalista, spoluzakladateľ nemeckého mierového hnutia a laureát (s Tobiasom Aserom) Nobelovej ceny za mier v roku 1911.
Smradlavá

Smradlavá je prírodná pamiatka ev. č. 2074 severne od obce Karolinka v okrese Vsetín. Oblasť spravuje AOPK ČR Správa CHKO Beskydy.
Ochrana.
Predmetom ochrany je dochovaná časť prirodzeného lesného porastu s výskytom vzácnych druhov rastlín a živočíchov.
Územie pamiatky sa v celom rozsahu prekrýva s EVL "Beskydy" a vtáčím územím "Horní Vsacko".
Růžděcký Vesník

Růžděcký Vesnik je prírodná pamiatka ev. č. 2033 neďaleko obce Růžďka v okrese Vsetín. Oblasť spravuje Agentúra ochrany prírody a krajiny ČR.
Ochrana.
Predmetom ochrany a poslaním je najmä ochrana kvetnatej lúky s bohatým výskytom zvlášť chránených druhov rastlín, najmä orchideí – predovšetkým bohaté populácie červenohlava obyčajného, ďalej päťprstnice obyčajnej, vstavača mužského, vemenníka dvojlistého a kruštíka bahenného.
Územie pamiatky sa v celom rozsahu prekrýva s EVL "Nad Jasenkou".
Appianos

Appianos z Alexandrie (* okolo 95, Alexandria, Egypt – † okolo 160, Rím) bol rímsko-grécky historik.
Do Ríma, ku ktorému veľmi prilipol, prišiel počas vlády cisára Hadriána. Tu pôsobil ako advokát, neskôr bol prokurátorom v Egypte Rímske občianstvo získal za pravdepodobne za vlády Hadriána. Jeho latinské meno bolo "Ulpius" alebo "Aelius".
Napísal rozsiahle "Rímske dejiny" (grécky "Rhómaika", latinsky "Historia Romana"), ktoré obsiahli obdobie od legendy o Aeneovi až po vládu cisára Trajána (98 – 117). Rímske dejiny, ktoré dokončil okolo roku 160, sa pôvodne skladali z 24 kníh, zachovala sa ich však len časť.
Poskla

Poskla je prírodná pamiatka ev. č. 1520 severne od obce Hutisko-Solanec v okrese Vsetín. Oblasť spravuje AOPK ČR Správa CHKO Beskydy.
Ochrana.
Predmetom ochrany sú typy poloprírodných nelesných spoločenstiev viazaných na geomorfológiu terénu a vodný režim. Ide najmä o uchovanie floristického bohatstva regiónu. Tri lokality prírodnej pamiatky sa nachádzajú v severnom, severovýchodnom a východnom svahu rovnomenného vrchu o nadmorskej výške 576 metrov.
Územie prírodnej pamiatky sa v celom rozsahu prekrýva s EVL "Beskydy".
Pantakles z Atén

Pantakles alebo Pantaklés ("Pantakles"/ iný prepis "Pantaklés") bol trojnásobný olympijský víťaz v 7. stor. pred Kr.
Pantakles z Atén zvíťazil na 21. olympijských hrách v roku 696 pred Kr. v behu na jedno stadion (stadiodromos) a na nasledujúcich hrách v roku 692 pred Kr. si svoje víťazstvo v behu na jedno stadion zopakoval a pridal k nemu aj víťazstvo v behu na dve stadiá (diaulos). V Olympii sa v behu na jedno stadion súťažilo už od založenia hier v roku 776 pred Kr. a bola to na hrách jediná súťažná disciplína do roku 724 pred Kr., keď sa zaviedol aj beh na dve stadiá. Beh na jedno stadion sa ale aj naďalej považoval za hlavné preteky, menom víťaza týchto pretekov sa označovala celá olympiáda.
Georgij Jevgenievič Ľvov

Georgij Jevgenievič Ľvov (rusky Георгий Евгеневич Львов, 30. november 1861, Drážďany, Sasko – 7. marec 1925, Paríž, Francúzsko) bol ruský politik a verejný činiteľ. Po februárovej revolúcii (1917) bol na krátku dobu vymenovaný za predsedu dočasnej vlády. Po prevzatí moci boľševikmi bol prenasledovaný. Zomrel v exile vo Francúzsku.
Životopis.
Mladosť.
Georgij Ľvov sa narodil v Drážďanoch vo významnej ruskej šľachtickej rodine Ľvových, odvodzujúcej svoj pôvod z rodu Rurikovcov. Jeho rodina sa čoskoro presťahovala do Aleksinu. Ľvov študoval na Lomonosovovej univerzite, potom pracoval v štátnych službách v Tulskej gubernii až do roku 1893. Jeho občianske a demokratické aktivity získali veľkú pozornosť. Kladne sa k nim vyjadroval medzi inými aj spisovateľ Lev Tolstoj.
Politika pred rokom 1917.
Počas rusko-japonskej vojny organizoval Ľvov štrajky, a po revolúcii v roku 1905 sa pripojil ku Konštitučnej demokratickej strane. Podľa skratky KD prezývaných „kadeti“.
O rok neskôr bol zvolený do Dumy a po odchode Sergeja Wittea bol nominovaný na ďalšieho ministerského predsedu. Namiesto Ľvova však voľby vyhral Ivan Goremykin.
V dobe Stolypinovych reforiem sa zaoberal otázkou kolonizácie Sibíri. V roku 1913 bol Ľvov zvolený do Moskovskej mestskej rady, minister vnútra Nikolaj Malkakov však túto voľbu vyhlásil za neplatnú. Do vypuknutia prvej svetovej vojny bol Ľvov predsedom organizácie Zemstvo. V roku 1911 prešiel zo strany Kadetov k Progresívnej strane.
Rok 1917.
Počas februárovej revolúcie, ktorá zvrhla cára Mikuláša II., sa Ľvov stal hlavou dočasnej vlády, formálne menovanou cárom, ako jeho posledným zásahom do politiky. Ľvovova vláda však nemala dostatočnú podporu, Ľvov preto v júli roku 1917 odstúpil v prospech ministra spravodlivosti jeho vlády, Alexandra Kerenského.
Útek do exilu.
Keď vypukla októbrová revolúcia, bol Ľvov boľševikmi zatknutý. Podarilo sa mu však uniknúť do Ťumeňu. Tam však bol Ľvov roku 1918 opäť zatknutý agentmi z Čeky. Opäť sa mu však podarilo ujsť, najprv do Omska, a potom do USA. Odtiaľ Ľvov finančne podporoval príslušníkov Bielej armády.
Georgij Ľvov zomrel 7. marca 1925 v Paríži a je pochovaný na ruskom cintoríne v Sainte-Geneviève-des-Bois.
Pod Juráškou

Pod Juráškou je prírodná pamiatka ev. č. 321 severozápadne od obce Horní Bečva v okrese Vsetín. Oblasť spravuje AOPK ČR Správa CHKO Beskydy.
Ochrana.
Predmetom ochrany je slatinná lúka s výskytom rosičky okrúhlolistej.
U.S. Steel Tower

U.S. Steel Tower, známy tiež ako Steel Building je najvyšší mrakodrap v Pittsburghu. Stojí na ulici Grant Street. Dokončený bol v roku 1970. Má 64 poschodí a výšku . Obsluhuje ho 58 výťahov a podlahová plocha je asi . Firma U.S. Steel je jedným z najväčších nájomníkov, aj keď už budovu nevlastní.
Nad Jasenkou

Nad Jasenkou je prírodná pamiatka ev. č. 5995 severne od mesta Vsetín v okrese Vsetín. Oblasť spravuje Agentúra ochrany prírody a krajiny ČR.
Ochrana.
Predmetom ochrany je lesné penovcové pramenisko.
Veľká zem

Veľká zem (anglicky The Big Country) je americký western z roku 1958. 
Režisér filmu William Wyler vytvoril výpravný film, ktorý získal Oscara za vedľajšiu mužskú úlohu Burla Ivesa a stal sa klasikou žánru, aj napriek tomu, že hlavný hrdina filmu vystrelí za celú dobu len jedenkrát, a aj to iba do zeme. Film bol nominovaný na Oscara taktiež za najlepšiu filmovú hudbu, ktorej autorom je Jerome Moross. Kameramanom filmu bol americký kameraman českého pôvodu Franz Planer (František Plánička).
Dej.
James McKay (Gregory Peck), bývalý námorný kapitán, príde na západ za svojou snúbenicou Patriciou Terrilovou (Carroll Bakerová), dcérou veľmi bohatého rančera Henryho Terilla (Charles Bickford). S pomocou Patricie sa James čoskoro zoznámi so životom na Divokom západe, ale stále sa nemôže zmieriť s tým, že tu nie sú žiadne zákony a spravodlivosť. Nič nechce riešiť násilím, čo sa Patricii a ani jej otcovi nepáči. Steve Leech (Charlton Heston), predák z ranča Henryho Terilla, ktorý Patriciu taktiež miluje, napomáha tomu, aby sa svadba Jamesa a Patricie nekonala. Pomáha tomu i spor medzi Hannaseyovcami a Terillovcami o vodu, ktorú vlastní miestna učiteľka a rančerka Julia Maragonová (Jean Simmonsová), priateľka Patricie i jej otca, a ktorú obidva ranče potrebujú. Svadba Patricie a Jamesa sa nakoniec naozaj nekoná. Záverečná bitka sa strhne, keď Buck Hannassey (Chuck Connors), syn Rufusa Hannasseyho (Burl Ives), vodcu rodu Hannasseyovcov, unesie Juliu Maragonovú, ktorú milujú Buck i James. Rufus Hannassey ju zajme a chce od nej, aby mu predala svoj ranč i s vodou. Ale netuší, že ho už skôr predala Jamesovi, ktorého miluje. Keď to Rufus zistí, nahnevá sa, nechá ju na svojom ranči, zatvorenú v malej izbe a sľúbi jej, že Jamesa zabije. James ide za Juliou na ranč Hannessyovcov, kde bude za Juliu bojovať s Buckom. Každý má jeden náboj. Buck sa netrafí a čaká na smrť, ale James ho nechce zabiť a nechá ho žiť. Rufus je rád, že je James spravodlivý a prepustí Juliu. Buck ale chce Jamesa zastreliť a pri tom ho omylom jeho otec Rufus zabije. V záverečnej bitke sa Steve Leech postaví na stranu Jamesa, ktorý nie je ani s Terillovcami, ani s Hannasseyovcami. Major Henry Terill a Rufus Hannassey sa nakoniec navzájom zastrelia a Steve je ťažko zranený, ale prežije. Film končí pohľadom na obrovské pláne – VEĽKÚ ZEM.
Stopáž: 165 minút
Marlee Matlinová

Marlee Matlinová (* 24. august 1965, Morton Grove, Illinois, USA) je americká herečka.
Životopis.
Narodila sa ako tretie dieťa Donovi a Libby Matlinovým. Ako jedenapolročná prekonala osýpky. Následkom tejto choroby prišla o sluch. Toto postihnutie ju však ani v detstve neodradilo od jej veľkej lásky – herectva. V detskom divadelnom súbore hrala ako sedemročná Dorotku v "Čarodejníkovi z krajiny Oz". Účinkovala aj v "Mary Poppins". Jej hluchota ju nikdy nezväzovalo. Chodila do školy pre normálne deti, po strednej škole vyštudovala právo na Harper College v Palatine v Illinois.
Po škole sa opäť vrátila do divadla. Jej prvou rolou v dospelosti bola vedľajšia úloha hluchonemej Lydie v dráme "Bohom zabudnuté deti". Pri tomto predstavení si ju všimla režisérka Randa Hainesová, ktorá ju prvýkrát postavila pred kameru do filmového spracovania tejto hry. Tentoraz zažiarila už v úlohe hlavnej. Jej filmový partner William Hurt sa na nejakú dobu stal aj jej partnerom životným. Vďaka úlohe Sáry získala nielen Zlatý glóbus a Oscara, ale cez noc sa stala hviezdou.
Nasledovali slabšie filmy ("Walker", 1988; "Linguini Incident", 1992). Sama seba si v krátkom vstupe zahrala v snímke "Hráč" (1992). Až film "Nepočujem zlo" (1993) jej opäť priniesol zaujímavejšiu hlavnú rolu. Viac príležitostí jej poskytla televízia. Seriál "Picket Fences" znamenal dokonca nomináciu na cenu Emmy. Objavila sa v seriáloch "Seinfield" aj "Mesačný svit".
V čase účinkovanie v seriáli z kriminálneho prostredie "Reasonable Doubts" po boku Marka Harmona, sa vydala za policajného dôstojníka Kevina Grandalského (29. 8. 1993). Majú spolu štyri deti – Sarah Rose (* 1996), Brandon Joseph (* 2000), Tyler Daniel (2002), Isabelle Jane (2003). Pracuje tiež ako hovorca niekoľkých charitatívnych organizácií.
Gençay

Gençay môže byť:
Zem (časopis)

Zem : politický časopis (iný podnadpis: agrárny politický a literárny časopis) bol slovenský agrárny časopis, založený a vydávaný skupinou slovenských členov Republikánskej strany zemedelského a maloroľníckeho ľudu (t. j. Agrárnej strany) v rokoch 19351938.
Zemisti.
Skupina agrárnikov, ktorá sa okolo tohto časopisu združila sa v historiografii označuje ako zemisti. Vystupoval proti pražskému centralizmu v prvej ČSR, ako v štáte tak aj vo vnútrostraníckom živote a žiadala nápravu vo forme vytvorenia slovenského výkonného výboru s rozsiahlou kompetenciou. Preto sa dostali do ideového stretu s predsedom strany Rudolfom Beranom a ich požiadavky sa im nepodarilo presadiť.
Nacionálnejšie orientovaná časť sa v roku 1938 pridala k Hlinkovej slovenskej ľudovej strane. 
Pri formovaní nového politického systému v Slovenskom národnom povstaní sa bývalí zemisti uplatnili aj v novozaloženej Demokratickej strane (napr. Ján Ursíny, Jozef Lettrich).
Geografia (pedagogika)

Geografia alebo zemepis je učebný predmet, ktorý zahŕňa geografické poznatky prírodovednej, spoločenskovednej a technickej povahy. Pri výučbe geografie sa vo veľkej miere využívajú atlasy, glóbusy, rôzne mapy a v súčasnosti aj rôzne multimediálne pomôcky, príp. tiež kolekcie vzoriek hornín a minerálov, trojrozmerné modely geologických útvarov, telúriá, modely slnečnej sústavy a pod.
Dejiny.
Slovensko.
Na území Slovenska sa ako samostatný učebný predmet začala geografia vyučovať v niektorých latinských školách začiatkom 18. storočia, najmä zásluhou Mateja Bela, ktorého diela s mapami Samuela Mikovíniho (napr. "Compendium Hungariae geograhicum", 1753) sa spolu s publikáciami Jána Tomka-Sáskeho používali ako prvé učebnice. Počas osvietenstva sa geografia stala trvalou súčasťou vyučovania na základných a stredných školách. Prvými slovenskými učebnicami geografie sú "Geograffia aneb vypsání okršleku zemského" (1798) od Ladislava Bohuslava Bartholomeida a "Zemepis malý pro záky a žáčky" (1850) Samuela Ormisa. Počas prvej ČSR sa pri vyučovaní geografie používali preklady českých učebníc a tiež atlasy českých kartografov. Na rozvoji prípravy pedagógov geografie sa podieľal najmä Jan Hromádka na Filozofickej fakulte Univerzity Komenského v Bratislave.
Panamerické majstrovstvá v bejzbale mužov 2002

Panamerické majstrovstvá v bejzbale mužov 2002 boli v poradí 6. Panamerické majstrovstvá v bejzbale mužov, ktoré organizovala Panamerická bejzbalová konfederácia (COPABE). Turnaj, nazývaný aj ako "Serie de las Américas", sa konal od 27. septembra8. októbra 2002 v mestách Monterrey a Saltillo, v Mexiku, za účasti 11 tímov. Pôvodne sa malo turnaja zúčastniť 14 tímov, ale , a sa pred jeho začiatkom odhlásili. Zápasy sa hrali na štadiónoch Estadio de Béisbol Monterrey a Estadio Francisco I. Madero. Titul získalo družstvo .
Majstrovstvá tiež slúžili ako kvalifikácia na Panamerické hry 2003, ktoré hostilo Santo Domingo. Kvalifikovalo sa na ne 8 najlepších družstiev. Zároveň slúžili ako kvalifikácia na Majstrovstvá sveta 2003, ktoré organizovala Kuba, a na ktoré sa kvalifikovalo najlepších 5 družstiev.
Druhý pilot

Druhý pilot alebo (pri veľkých dopravných lietadlách) kopilot (, "first officer") je „pilot vykonávajúci na palube lietadla iné pilotné činnosti ako činnosti veliteľa lietadla, s výnimkou pilota, ktorý je na palube lietadla iba vo funkcii žiaka alebo pilota vo výcviku“.
Úlohou druhého pilota je striedať sa pri riadení lietadla s kapitánom (t. j. prvým pilotom) a asistovať mu. Druhí piloti majú rovnakú kvalifikáciu ako piloti. Pri letoch trvajúcich 812 hodín sa vyžaduje ďalší (tretí) pilot, pričom každý pilot posádky strávi približne jednu tretinu času odpočinkom. Pri letoch presahujúcich 12 hodín sa vyžadujú dvaja dodatoční piloti (t. j. celkovo štyria piloti, pričom sa v pilotovaní striedajú po dvojiciach).
U leteckých dopravcov má kopilot na náplecníku tri prúžky, zatiaľ čo kapitán štyri (príp. miesto prúžkov sú hviezdy alebo pod.).
Pivovařiska

Pivovařiska je prírodná pamiatka ev. č. 2044 južne od obce Hošťálková v okrese Vsetín. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú kvetnaté lúky na suchších a mokraďových biotopoch s výskytom osobitne chránených a vzácnych druhov flóry, najmä vstavačovitých vstavačovca májového, vstavača bledého, pavstavača hlavatého a vstavača mužského.
Heartbeat Song (Kelly Clarkson)

„Heartbeat Song“ je synthpopová skladba americkej speváčky Kelly Clarkson. Bola vydaná ako singel digital download dňa 12. januára 2015. Skladbu napísali Mitch Allan, Audra Mae, Kara DioGuardi a Jason Evigan, a produkoval ju Greg Kurstin. Skladba bola neskôr zahrnutá do siedmeho štúdiového albumu Piece by Piece.
Po jeho vydaní obdržala skladba celkovo pozitívnu odozvu od hudobných kritikov, ktorý pochválili speváčku za návrat k súčasnej popovej hudbe. V medzinárodnom meradle sa jej pieseň stala už po deviatykrát top hitom v Spojenom kráľovstve a tiež sa zaradil do rebríčku top 40 hitov v Austrálii, Kanade, Rakúsku, Česku, Nemecku, Írsku, Španielsku, Južnej Kórey, Švédsku, Švajčiarsku a takisto aj na Slovensku. Singel debutoval aj v rebríčku Billboard Hot 100.
Zostava a personál.
zostava prevzatá z metadát skladby "Heartbeat Song"..
Heartbeat Song

Heartbeat Song môže byť:
Baronet

Baronet je šľachtický titul, ktorý udeľuje výlučne britský panovník. Udeľuje sa dedične, vždy pre hlavu rodu, pričom titul zásadne dedí najstarší syn. Baronet nie je a nebol členom Snemovne lordov.
Titul zriadil Jakub I. v roku 1611, s cieľom zvýšiť kráľovské príjmy. Termín pochádza zo stredoveku, kedy označoval "malého baróna", teda šľachtica, ktorý stratil právo byť povolaný do Snemovne lordov, avšak zriedkavo sa udeľoval samostatne. Obnovenie titulu je spojené s Robertom Cottonom, ktorý objavil nobilitačné dokumenty Sira Williama de la Pole z roku 1340, v ktorých sa uvádzalo, že tento titul bol udelený za finančnú čiastku. Táto skutočnosť zaujala kráľa Jakuba I., ktorý bol vo finančných ťažkostiach, a tak začalo predávanie titulu. 
Jakub I. ponúkol v roku 1611 titul "anglický baronet" 200 mužom. Každý z nich musel kráľovi zaplatiť náklady na tri roky žoldu pre 30 vojakov. Následne v tom istom roku vytvoril titul "írsky Baronet" s podobnými podmienkami. Karol I. v roku 1625 vytvoril titul "Baronet Nového Škótska" s cieľom podporiť kolonizáciu Nového Škótska. Po roku 1707 sa udeľoval titul "Baronet Veľkej Británie" a po roku 1801 titul "Baronet Spojeného kráľovstva".
V súčasnosti existuje asi 1 300 baronetov, pričom posledný udelený titul bol pre Denisa Thatchera, manžela Margaret Thatcherovej.
Hellissandur

Hellissandur je dedina na západe Islandu, na polostrove Snæfellsnes, neďaleko mesta Ólafsvík. Žije tu 396 obyvateľov.
Pri obci sa nachádza najvyššia stavba Islandu, stožiar Langbylgjustöðin á Gufuskálum s výškou .
Vinkamín

Vinkamín je alkaloid, získaný z rastliny zimozeleň menšia ("Vinca minor"), obsiahnutý však i v príbuzných druhoch "V.major" a "V.herbacea". Je zložkou viacerých liekov, zvyšuje prúd krvi, idúci do mozgu. V zimozeleni tvorí asi 25 - 65 % všetkých alkaloidov v nej obsiahnutých.
Nová Huta

Nová Huta môže byť:
Vartovka

Vartovka je druh strážnej veže, súčasť opevnenia miest, u nás stavaný najmä počas tureckých nájazdov na Uhorsko. Pôvodne stála vartovka vo väčšine väčších miest, dodnes sa ich však zachovalo len málo, ako napríklad vartovka v Krupine, slúžiaca dnes ako rozhľadňa.
Mokřady Vesník

Mokřady Vesník je prírodná pamiatka ev. č. 2032 neďaleko obce Vsetín v okrese Vsetín. Oblasť spravuje Agentúra ochrany prírody a krajiny ČR.
Ochrana.
Predmetom ochrany je svahové pramenisko s výskytom typických mokraďových spoločenstiev s páperníkom a nízkymi ostricami (časť II: Vesnik - Brehy), pramenisko v údolnej nive (časť I: Vesnik u točny) a osobitne chránených druhov, najmä bohatých populácií mokraďových vstavačovcov kruštíka močiarneho a vstavačovca májového.
Územie pamiatky sa v celom rozsahu prekrýva s EVL "Nad Jasenkou".
Biely Kriš

Biely Kriš (, ) je rieka v Rumunsku a Maďarsku, prameniaca v Apusenských vrchoch a tečúca smerom do Maďarska. 
V Rumunsku tečie cez mestá Brad, Ineu a Chișineu-Criș, v Maďarsku cez mesto Gyula. Pár kilometrov po prekročení hranice sa zlieva s riekou Fekete-Körös ( ), aby vytvorila rieku Körös ().
Polites z Keramu

Polites alebo Polités ("Polites"/ iný prepis "Polités") bol trojnásobný olympijský víťaz v prvom storočí.
Polites z kárskeho Keramu predviedol rýchlosť svojich nôh na 212. olympijských hrách v roku 69, keď zvíťazil až v troch bežeckých disciplínach, v behu na jedno stadion (stadiodromos), behu na dve stadiá (diaulos) a v dlhom behu (dolichos). V Olympii sa beh na jedno stadion zaviedol v roku 776 pred Kr., beh na dve stadiá roku 724 pred Kr., a dolichos roku 720 pred Kr. Na olympijských hrách sa ale beh na jedno stadion považoval za hlavné preteky, menom víťaza týchto pretekov sa označovala celá olympiáda.
Mars 2MV-4 No.1

Mars 2MV-4 No.1 alebo Sputnik 15 bola sovietska kozmická sonda, tretí sovietsky pokus preletieť so sondou blízko Marsu. Štart na nízku obežnú dráhu okolo Zeme, tzv. parkovaciu dráhu, sa sonde s nosnou raketou Molnija 24. októbra 1962 podaril. Hlavný motor rakety však na obežnej dráhe explodoval a teleso sondy bolo zničené.
Rieumes

Rieumes môže byť:
Nikita Sergejevič Michalkov

Nikita Sergejevič Michalkov (; * 21. október 1945 Moskva, ZSSR, dnes Rusko) je ruský herec, scenárista a filmový režisér, držiteľ Oscara z roku 1994 za najlepší cudzojazyčný film "Unavení slnkom". Divadlo hral od svojich štrnástich rokov, vo filme vystupoval prvýkrát ako pätnásťročný chlapec. V rokoch 1963 až 1966 vyštudoval herectvo, v rokoch 1968 až 1971 študoval filmovú réžiu.
Životopis.
Pochádza z umeleckej rodiny, jeho starý otec a pradedo boli známymi ruskými maliarmi, otec Sergej Michalkov bol ruský spisovateľ, dramatik a prekladateľ, matka Natalia Končalovská bola poetka a prekladateľka, brat Andrej Končalovskij pôsobí v USA ako úspešný a uznávaný filmový režisér.
Jedná sa o jedného z najoriginálnejších ruských filmových tvorcov súčasnosti, ktorého filmy často vyvolávajú veľké debaty a často pôsobí kontroverzným dojmom.
Od roku 1984 je držiteľom titulu národný umelec Ruskej federácie, od roku 1991 tiež aj francúzskeho Radu čestnej légie. Za vlády Borisa Jeľcina vykonával funkciu prezidenta Fondu pre podporu ruskej kultúry.
Na 45. ročníku MFF v Karlovych Varoch 10. júla 2010 obdržal cenu Krištáľový glóbus za svoj celoživotný prínos v obore kinematografia.
Zuzana Šebová (herečka)

Mgr. art. Zuzana Kubovčíková Šebová (* 1. apríl 1982, Žiar nad Hronom) je slovenská herečka. Jej otcom je hudobný manažér Jozef Šebo.
Navštevovala Detskú muzikálovú školu v Bratislave, neskôr nastúpila na bratislavské konzervatórium.
Účinkuje v divadlách GUnaGU, Štúdio L+S, Elledanse a aj v Trnavskom divadle. Preslávila sa úlohou Inči v Paneláku. Taktiež účinkuje v zábavných reláciách Haló, Kredenc a Inkognito. V roku 2008 účinkovala v sitkome Normálna rodinka. Venuje sa aj dabingu.
V júli 2017 sa zosobášila so svojím dlhoročným partnerom Michalom Kubovčíkom.
V rokoch 2015 a 2016 získala divácku cenu OTO v kategórii Herečka.
The Point

The Point je obytný mrakodrap v meste Panama (Panama). S výškou je 4. najvyššou budovou mesta a 5. najvyššou budovou Latinskej Ameriky.
Architektom budovy je spoločnosť Mallol &amp; Mallol a výstavba prebiehala v rokoch 2006 – 2010. Po dokončení sa stala najvyššou budovou Latinskej Ameriky. V budove je 65 poschodí obsluhovaných 5 výťahmi.
Lúčky - Roveňky

Lúčky - Roveňky je prírodná pamiatka ev. č. 2040 neďaleko obce Růžďka vokrese Vsetín. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú mokraďové lúky s výskytom vzácnych vstavačovitých a ďalších vzácnych mokraďových druhov rastlín.
Louky pod Štípou

Louky pod Štípou je prírodná pamiatka ev. č. 223 severovýchodne od obce Růžďka v okrese Vsetín. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú zvyšky kvetnatých lúk so vstavačovitými a so zvlášť chránenými druhmi rastlín, najmä vstavačovcom Fuchsovým, vstavačovcom škvrnitým, mečíkom škridlicovitým a kruštíkom močiarnym.
Tower Financial Center

Tower Financial Center (známy aj ako "TowerBank Financial Center") je kancelársky mrakodrap v Paname (Panama). S výškou je 5. najvyššou budovou mesta a 6. najvyššou v Latinskej Amerike.
Výstavba prebiehala v rokoch 2007 – 2011 a architektom bola spoločnosť Pinzón Lozano &amp; Asociados. V budove je 58 nadzemných a 3 podzemné poschodia. Celková podlahová plocha budovy je . Od dokončenia bol najvyššou kancelárskou budovou Latinskej Ameriky až do roku 2013, kedy bol dokončený čilský supertall Gran Torre Santiago.
Donaukanal

Donaukanal (nemá slovenský ekvivalent, v preklade by to bol "Dunajský kanál" - nepoužíva sa), je regulované bočné rameno Dunaja na jeho pravom brehu. Od začiatku systematického osídlenia bolo topografickým východiskom založenie sídla. Viedeň, predtým Vindobona stála na vyvýšenej terase jeho pravého brehu. Od počiatku osídlenia bol Donaukanal regulovaný a slúžil lodnej doprave, ako zdroj vody a k bezpečnostnej ochrane, "de facto" ako stále zavodnená fortifikačná priekopa.
Nábrežie Donaukanalu je súčasťou viedenskej Ringstraße. Prietok vody v Donaukanale je regulovaný sústavou stavidiel; najznámejšími sú stavidlá v štvrti Nussdorf na mieste, kde sa oddeľuje od hlavného koryta Dunaja. Autorom súboru je Otto Wagner.
Grylos z Chalkidy

Grylos ("Grylos") bol olympijský víťaz v behu na jedno stadion v 4. stor. pred Kr.
Grylos z Chalkidy predviedol rýchlosť svojich nôh na 112. olympijských hrách v roku 332 pred Kr., keď zvíťazil v behu na jedno stadion (stadiodromos). Beh na jedno stadion sa v Olympii zaviedol pri založení hier v roku 776 pred Kr. a ostal jedinou disciplínou do roku 724 pred Kr., keď sa zaviedol beh na dve stadiá. Na olympijských hrách sa ale beh na jedno stadion aj naďalej považoval za hlavné preteky, menom víťaza týchto pretekov sa označovala celá olympiáda.
Meno olympijského víťaza Gryla z Chalkidy je zaznamenané aj na oxyrhynskom papyruse (P. Oxy. 12), ktorý v roku 1898 objavili v Egypte pri archeologických vykopávkach britskí egyptológovia B. P. Grenfell a A. S. Hunt. Tento papyrus uvádza, že v čase 112. olympiády (332 pred Kr.), keď bol Grylos olympijským víťazom, bol v Aténach archontom "Nikétes" a Alexander Veľký ovládol Egypt a založil tam mesto, ktoré nazval Alexandriou.
Siegfried Lenz

Siegfried Lenz [zígfríd lenc] (* 17. marec 1926, Lyck, Nemecko – † 7. október 2014, Hamburg) bol nemecký spisovateľ.
Dielo (výber).
Vo svojich dielach analyzuje vinu nemeckého národa a pretrvávajúce dôsledky jeho nacistickej minulosti.
Mars 2MV-3 No.1

Mars 2MV-3 No.1 alebo Sputnik 15 alebo Sputnik 24 je neúspešná sovietska kozmická sonda k Marsu, ktorej štart dňa 4. novembra 1962 Sovieti ani neoznámili. Zaregistrovali ju však vojenské radary USA. Hoci sa nikdy predtým nepodarilo okolo Marsu ani úspešne preletieť či dostať sa na jeho obežnú dráhu, sonda Mars 2MV-3 No.1 bola prvou sondou, ktorá mala v pláne aj pristátie. Skladala sa preto z orbitálneho a pristávacieho úseku. Objekt však kvôli poškodeniu 4. stupňa nosnej rakety nikdy neopustil obežnú dráhu Zeme, po ktorej obiehal, až kým nezhorel v zemskej atmosfére.
Panamerické majstrovstvá v bejzbale mužov 2003

Panamerické majstrovstvá v bejzbale mužov 2003 boli v poradí 7. Panamerické majstrovstvá v bejzbale mužov, ktoré organizovala Panamerická bejzbalová konfederácia (COPABE). Konali sa od 30. októbra10. novembra 2003 v Panama City, v Paname, za účasti 9 tímov. Pôvodne sa malo na turnaji predstaviť až 13 tímov, okrem zúčastnených aj , , a . Zápasy sa hrali na štadióne Estadio Nacional de Panamá. Titul získalo družstvo .
Majstrovstvá tiež slúžili ako kvalifikácia na Letné olympijské hry 2004, ktoré hostili Atény. Kvalifikovali sa na ne 2 najlepšie družstvá.
Chase Tower (Indianapolis)

Chase Tower je najvyšší mrakodrap v meste Indianapolis a je aj najvyšší v štáte Indiana (USA). Oficiálne uznávaná výška je (výška vrcholu antén). Má 48 poschodí a strecha posledného z nich je vo výške 214 m. Na streche má 2 antény, ale iba jedna z nich je v prevádzke a vysiela. Tá druhá slúži len ako architektonický prvok. Práce na stavbe sa začali v roku 1988 a skončili v roku 1990. V budove sa nachádzajú hlavne kancelárie a v nižších poschodiach aj maloobchodné priestory, tieto priestory obsluhuje 27 výťahov. Jej adresa je Monument Circle 111.
Divoké kone

Divoké kone je slovenský rodinný denný seriál. Vysielal sa od 5. januára 2015 do 8. januára 2016 od pondelka do štvrtka o 20:35 na JOJ.
Seriál produkovala kreatívna producentka Danica Haláková, ktorá predtým produkovala seriály u konkurenčnej Markízy.
Dej.
Seriál sa odohráva v malebnom prostredí rozsiahleho statku uprostred Malých Karpát. Tradícia chovu koní sa prelína dejom seriálu ako symbol lásky k prírode a harmonického spolužitia s ňou. Oproti nim je postavená moc konzumného bohatstva, korupcie a malých aj veľkých zločinov. V pozadí sa odohráva utajený zločin zbohatlíckej rodiny Závodskych a potomkov starého rodu Karpatských Nemcov – Holzmannovcov z konca druhej svetovej vojny.
Panamerické majstrovstvá v bejzbale mužov 2004

Panamerické majstrovstvá v bejzbale mužov 2004 boli v poradí 8. Panamerické majstrovstvá v bejzbale mužov, ktoré organizovala Panamerická bejzbalová konfederácia (COPABE). Konali sa od 29. októbra7. novembra 2004 v mestách Barranquilla a Cartagena, v Kolumbii, za účasti 7 tímov. Zápasy sa hrali na štadióne Estadio Tomás Arrieta. Titul získalo družstvo .
Majstrovstvá tiež slúžili ako kvalifikácia na Majstrovstvá sveta 2005, ktoré organizovalo Holandsko. Kvalifikovalo sa na ne 6 najlepších družstiev. Turnaja sa nezúčastnili a , ktoré sa odmietli zúčastniť z bezpečnostných dôvodov. Následne sa usporiadal Svetový kvalifikačný turnaj, z ktorého na MS postúpili oba spomenuté družstvá.
Výsledky.
Play off.
Semifinále.
Direktíva turnaja zrušila semifinálové zápasy kvôli presúvaniu zápasov pre daždivé počasie. Do finále tak postúpili 2 najlepšie družstvá po základnej časti.
Dyddiau Du/Dark Days

Dyddiau Du/Dark Days je audiovizuálne inštalačné dielo waleského hudobníka a hudobného skladateľa Johna Calea. Hlavnou inšpiráciou pre tento projekt mu bola strata jeho rodného jazyka a vyrovnanie sa s nej.
Pôvodne bolo vytvorené pre päťdesiatytretí ročník prehliadky moderného umenia Biennale di Venezia v Benátkach, kde John Cale zastupoval Wales. Dielo, ktoré tu bolo premietané od 3. júna do 22. novembra, zachytáva Caleov vzťah k Walesu, waleskému jazyku a tiež odhaľuje problematiku komunikácie a jedinečnosti bardskej tradície krajiny. Obsahuje napríklad zábery z jeho rodného domu a okolitých bridlicových lomov. Projekcia filmu prebiehala na piatich obrazovkách. Celá prezentácia bola dlhá 46 minút a bola previazaná rôznymi hudobnými záznamy. Vo filme sú počuť napríklad zvuky davu pri ragbyovom zápase.
Dielo je rozdelené do štyroch častí nazvaných "Maes-Y-Wern", "Send Me Away", "Dreaming in Vertigo" a "The Making of Unpretty". Začiatok filmu zachytáva Johna Calea hrajúceho na klavír vo veľkej miestnosti, nasleduje presun do prírody. Tu sa Cale nachádza v miestach zaniknutého bridlicového lomu. Nasledujúca časť zobrazuje Caleov prázdny rodný dom v dedine Garnant a Cale pri tom rozpráva o svojom detstve, kedy napríklad nemohol hovoriť s anglicky hovoriacim otcom, pretože on sám vedel iba walesky.
Po premiére v Benátkach bolo dielo predstavené tiež v ďalších mestách v rôznych krajinách. Prvýkrát sa tak stalo 22. januára 2010 v rámci festivalu MONA FOMA v Hobarte v Austrálii a nasledovali dve predstavenia (9. a 10. júla 2010) v Essene v Nemecku. Od 8. októbra do 7. novembri toho istého roku potom bolo k videniu v múzeu National Waterfront Museum v Swansea, v dňoch 25. marca až 3. apríla 2011 v múzeu bridlice v Llanberis na severe Walesu a od 9. júla do 2. októbra 2011 potom v národnom múzeu v Cardiffe.
Eugene Fama

Eugene Francis „Gene“ Fama (* 14. február 1939 Boston, Massachusetts, USA) je americký ekonóm, nositeľ Nobelovej ceny za ekonómiu.
Životopis.
Jeho prarodičia boli imigranti z Talianska.
Titul bakalára získal na Tufts University a titul PhD. v odboroch ekonómia a financie obhájil na University of Chicago. Vedúcimi jeho doktorandskej práce boli Merton Miller a Harry Roberts, pričom vplyv na jeho prácu mal tiež Benoît Mandelbrot. Na chicagskej univerzite strávil tiež svoju celú pedagogickú kariéru.
V roku 2013 bol ocenený Nobelovou cenou, spoločne s Robertom Shillerom a Larsom Hansenom.
Tru Calling

Tru Calling je americký fantasy televízny seriál, ktorý sa pôvodne vysielal v rokoch 2003 – 2005.
Príbeh je o mladej študentke medicíny Tru Davisovej, ktorá zoberie prácu v márnici. Tam nájde svoje životné poslanie. Vďaka výnimočnej schopnosti vrátiť sa v čase a prežiť posledný deň ešte raz, môže varovaním zachraňovať životy ľudí, ktorí nie vlastnou vinou predčasne zomrú násilnou smrťou. Tento dar používa nielen k záchrane ľudských životov, ale aj výpomoc pri problémoch, ktoré postihujú jej rodinu - staršiu sestru Meredith, právničku a narkomanku, ktorá sa pokúša svoju závislosť popierať, a mladšieho, nezodpovedného gamblera, brata Harrisona.
Seriál sa vysielal dve sezóny, no počas druhej série bol zrušený. Celkovo sa tak natočilo 26 epizód. Originálne epizódy boli odpremierované od 30. októbra 2003 do 21. apríla 2005 na televíznej stanici Fox. Finálna epizóda s názvom "Štedrý večer" nebola nikdy odvysielaná na FOX, vzhľadom na vianočnú tematiku, keďže premiéra vychádzala na apríl. Odvysielala ju až televízna stanica Sci Fi Channel 21. januára 2008.
Thibaud Gaudin

Thibaud Gaudin alebo Theobald Gaudin (* asi 1229 – † 16. máj 1293) bol 22. veľmajster rytierskeho rádu Templárov.
Zvolený bol v Sidone a pod jeho vedením sa templári po dobytí Akky premiestnili na Cyprus. Jeho nástupcom bol posledný veľmajster Jacques de Molay.
Laya (Bhután)

Laya je mesto ležiace v okrese Gasa, v severozápadnom Bhutáne. Je obývané pôvodnými obyvateľmi kmeňu Layap a je najvyššie položeným mestom v krajine.
Gelephu

Gelephu je mesto ležiace v okrese Sarpang, v južnom Bhutáne. Ide o tretie najväčšie bhutánske mesto. V meste sa nachádza vnútroštátne letisko.
Lhuntse (Bhután)

Lhuntse alebo Lhuntshi je mesto ležiace v okrese Lhuntshe, v severovýchodnom Bhutáne. V meste sa nachádza Lhuentse dzong.
Reynald de Vichiers

Reynald de Vichiers ( * ? - † 20. január 1256) bol francúzsky šľachtic a v rokoch 1250 - 1256 devätnásty veľmajster Rádu templárov.
Veľmajster Rádu templárov.
Do funkcie veľmajstra bol povýšený s prispením francúzskeho kráľa Ľudovíta IX., ktorému ešte ako maršal rádu pomohol zhromaždiť peniaze na výkupné Mamlukom po neúspešnej krížovej výprave do Egypta.
Blízke vzťahy s kráľom sa však dajú vystopovať už aj v skorších rokoch. Medzi rokmi 1241 a 1248 totiž Reynaud pôsobil vo funkcii preceptora Templu vo Francúzsku a pomáhal kráľovi s organizovaním križiackej výpravy do Egypta. Ešte pred tým pôsobil v roku 1240 ako preceptor v Akko.
Priateľské vzťahy s Ľudovítom IX. však netrvali večne. V roku 1252 sa totiž bez vedomia kráľa pokúsil vyjednať zmluvu s damašským sultánom, čo kráľa veľmi rozhnevalo, pretože sám vyjednával spojenectvo s egyptskými Mamlukmi práve proti Damasku. Nakoniec prinútil Reynalda a ďalších predstaviteľov rádu, aby sa mu podrobili, keď ich donútil ísť bosých stredom tábora a ospravedlniť sa veľvyslancovi damašského sultánovi, že zmluvu uzavreli bez vedomia kráľa.
Panamerické majstrovstvá v bejzbale mužov 2006

Panamerické majstrovstvá v bejzbale mužov 2006 boli v poradí 9. Panamerické majstrovstvá v bejzbale mužov, ktoré organizovala Panamerická bejzbalová konfederácia (COPABE). Konali sa od 26. augusta6. septembra 2006 v Havane, na Kube, za účasti 12 tímov. Zápasy sa hrali na štadiónoch Estadio Latinoamericano, Estadio Nelson Fernandez a Estadio Santiago Changa Mederos. Titul získalo domáce družstvo .
Tieto majstrovstvá tiež slúžili ako kvalifikácia na 3 rôzne podujatia: 
Kvalifikácia.
Pozn: Odstúpenú Arubu nahradilo Mexiko.
One Atlantic Center

One Atlantic Center, známy tiež ako IBM Tower je mrakodrap v centre Atlanty. Má 50 poschodí a výšku . Po jeho dokončení v roku 1987 sa stal najvyššou budovou v meste až do roku 1992, kedy bol postavený Bank of America Plaza. Dnes je až na 3. mieste.
Robert de Craon

Robert de Craon nazývaný aj Robert le Bourguignon (* ? - † 13. január 1149) bol francúzsky šľachtic a druhý veľmajster Templárskych rytierov v rokoch 1136 – 1146. 
Narodil sa na prelome 11. a 12. storočia ako najmladší z troch synov Renauda z Craonu. Usadil sa v Akvitánsku, a bol zasnúbený s dcérou lorda Angoumoins, ale vzdal sa svojej snúbenice a odcestoval do Palestíny, kde bol prítomný pri založení templárskeho rádu. Čoskoro preukázal svoju udatnosť v bitkách a zbožnosť a v roku 1136 po smrti Huga z Payens bol vybraný ako nový veľmajster. V tejto funkcii sa osvedčil ako skvelý organizátor a zákonodarca. 29. marca 1139 pápež Inocent II. vydal bulu "Omne Datum Optimum", ktorou oslobodil templárov od desiatkov a urobil ich nezávislých od svetskej moci. Po Robertovi de Craon sa stal veľmajstrom Évrard des Barres.